b'\n_START_ARTICLE_\nMartin Dahlin\n_START_SECTION_\nKlubkarriere\n_START_PARAGRAPH_\nDahlin startede sin seniorkarriere hos den svenske klub Malm\xc3\xb6 FF, hvor han i fire s\xc3\xa6soner havde stor succes inden han blev solgt til tyske Borussia M\xc3\xb6nchengladbach. Kun afbrudt af et kort ophold hos Roma spillede han hos Gladbach frem til 1997, og opn\xc3\xa5ede at score 60 m\xc3\xa5l i 125 kampe. Herefter fors\xc3\xb8gte Dahlin sig et enkelt \xc3\xa5r i engelsk fodbold hos Blackburn Rovers, inden han afsluttede karrieren med et ophold hos Hamburger SV._NEWLINE_Med Borussia M\xc3\xb6nchengladbach vandt Dahlin i 1995 den tyske DFB-Pokalturnering.\n_START_SECTION_\nLandshold\n_START_PARAGRAPH_\nDahlin n\xc3\xa5ede gennem karrieren at spille 60 kampe og score 29 for Sveriges landshold, som han repr\xc3\xa6senterede i \xc3\xa5rene mellem 1991 og 1997. Han deltog for sit land ved EM i 1992 p\xc3\xa5 hjemmebane samt ved VM i 1994 i USA, hvor svenskerne vandt bronze.'